หินอ่อนฟาดหัว ช่างเฟอร์นิเจอร์รุ่นใหญ่ ดับคาโรงงาน
ฆ่าหนุ่มใหญ่ ช่างเฟอร์นิเจอร์ โรงงานย่านปทุมธานี หินอ่อนทุบหัวดับ ถาม หน.คนงาน อ้างไม่รู้ สุดท้ายเค้นสอบยอมเปิดปาก เป็นฝีมือเพื่อนร่วมงาน หลังเมาได้ที่ แล้วพูดจาไม่เข้าหู เลยคว้าแผ่นหินอ่อนทุบหัว จากนั้นเก็บกระเป๋าพาเมียหนี จนท.เร่งตามตัวดำเนินคดี ,เมื่อเวลา 07.25 น. วันที่ 17 มี.ค. 58 พ.ต.ท.ไชยันต์ ดาวเรือง พนักงานสอบสวนผู้ชำนาญการพิเศษ สภ.สามโคก จ.ปทุมธานี ได้รับแจ้งเหตุว่ามีคนถูกทำร้ายเสียชีวิตภายในบริษัท เอเดค อินทีเรียส์ จำกัด ตั้งอยู่เลขที่ 7/2-3 หมู่ 2 ถนนศูนย์ศิลปาชีพบางไทร ต.บ้านงิ้ว อ.สามโคก จ.ปทุมธานี หลังรับแจ้งจึงรายงานให้ผู้บังคับบัญชาทราบ แล้วรุดไปที่เกิดเหตุพร้อมด้วยตำรวจชุดสืบสวน แพทย์เวร รพ.สามโคก เเละเจ้าหน้าที่มูลนิธิป่อเต็กตึ๊ง,ที่เกิดเหตุซึ่งเป็นโรงงานผลิตเฟอร์นิเจอร์ ใกล้ลานจอดรถด้านข้างบริษัท พบศพ นายพิบูลย์ ชอบพระวงศ์ อายุ 50 ปี อยู่บ้านเลขที่ 42/10 หมู่ 11 ต.บางครุ อ.พระประแดง จ.สมุทรปราการ สภาพศพนอนตะแคงซ้ายจมกองเลือดที่ไหลออกมาจากบาดแผลที่ศีรษะ ห่างจากที่เกิดเหตุเล็กน้อยพบแผ่นหินอ่อนปูพื้น ยาวประมาณ 1 ศอก มีคราบเลือดติดอยู่ เจ้าหน้าที่จึงเก็บรวบรวมไว้เป็นหลักฐาน, จากการชันสูตรพลิกศพพบว่า ผู้ตายมีบาดแผลฉกรรจ์ที่ศีรษะ จำนวน 3 แห่ง ซึ่งลึกจนถึงกะโหลก แพทย์ระบุเสียชีวิตมาแล้วไม่เกิน 6 ชม. ก่อนมอบศพให้มูลนิธิฯ นำส่งผ่าพิสูจน์หาสาเหตุการเสียชีวิตอย่างละเอียดอีกครั้งที่สถาบันนิติวิทยาศาสตร์ รพ.ธรรมศาสตร์เฉลิมพระเกียรติ,ทางด้าน พ.ต.อ.อำนาจ จันทร์เจริญ รอง ผบก.ฯ เปิดเผยว่า ขณะตรวจสอบอยู่ในที่เกิดเหตุ ได้มีนายบุญชนะ พละดร อายุ 50 ปี อยู่บ้านเลขที่ 171 หมู่ 6 ต.คลองขาม อ.ยางตลาด จ.กาฬสินธุ์ หัวหน้าคนงาน เดินทางมาดูศพและมีท่าทางพิรุธ จึงได้สอบถามว่ารู้เห็นการเสียชีวิตของนายพิบูลย์ หรือไม่ ซึ่งให้การครั้งแรก บอกไม่รู้ไม่เห็น แต่เมื่อถูกเจ้าหน้าที่สอบเค้นมากขึ้น จึงเปิดปากยอมให้การทั้งหมด จึงนำตัวมาสอบสวนที่โรงพัก,จากการสอบสวนนายบุญชนะ ให้การว่าผู้ตายเป็นช่างเฟอร์นิเจอร์ และก่อนเกิดเหตุเมื่อช่วงหัวค่ำที่ผ่านมา ตนได้นั่งดื่มเหล้าอยู่กับนายบุญธาน บุญรอด อายุ 48 ปี อยู่บ้านเลขที่ 45/1 หมู่ 6 ต.ทะนง อ.โพทะเล จ.พิจิตร ช่างเฟอร์นิเจอร์อีกคนและผู้ตาย จนกระทั่งเวลาประมาณ 5 ทุ่มนายบุญธาน ได้มีปากเสียงทะเลาะกับนายพิบูลย์ ถึงขั้นชกต่อยกัน ตนพยายามห้ามแต่ทั้งคู่ไม่ฟัง จากนั้นนายบุญธานได้คว้าแผ่นหินอ่อนปูพื้น ฟาดเข้าที่ศีรษะนายพิบูลย์ 2-3 ครั้ง จนล้มไปกองแน่นิ่งกับพื้น ก่อนที่นายบุญธาน จะรีบวิ่งกลับห้องพักเก็บเสื้อผ้า และพาภรรยาหลบหนี โดยขอให้ตนขับรถพาไปส่งที่ย่านคลองสาม อ.คลองหลวง จ.ปทุมธานี ส่วนสาเหตุเบื้องต้นน่าจะมาจากเรื่องส่วนตัวที่ทั้งคู่มักจะมีการพูดกระทบกระทั่งกันมาหลายครั้ง,อย่างไรก็ตาม ขณะนี้เจ้าหน้าที่ตำรวจได้ขออำนาจศาลอนุมัติออกหมายจับ เพื่อติดตามจับกุมคนร้ายที่ก่อเหตุมาดำเนินคดีตามกฎหมาย และได้แจ้งข้อหานายบุญชนะ ในข้อหาร่วมกันฆ่าผู้อื่นโดยเจตนา เบื้องต้นผู้ต้องหายังให้การปฏิเสธ.
ฆ่าหนุ่มใหญ่ ช่างเฟอร์นิเจอร์ โรงงานย่านปทุมธานี หินอ่อนทุบหัวดับ ถาม หน.คนงาน อ้างไม่รู้ สุดท้ายเค้นสอบยอมเปิดปาก เป็นฝีมือเพื่อนร่วมงาน หลังเมาได้ที่ แล้วพูดจาไม่เข้าหู เลยคว้าแผ่นหินอ่อนทุบหัว จากนั้นเก็บของพาเมียหนี
ฆาตรกรรม,ช่างเฟอร์นิเจอร์,โรงงานตกเเต่งภายใน,สภ.สามโคก,ปทุมธานี,อาชญากรรม,ข่าว,ข่าวสังคม,ข่าวภูมิภาค,ไทยรัฐออนไลน์